สรุปภาวะตลาดต่างประเทศ ประจำวันที่ 20 ก.ย. 2562
สรุปภาวะตลาดต่างประเทศ ประจำวันที่ 20 ก.ย. 2562
สรุปภาวะตลาดต่างประเทศ ประจำวันที่ 20 ก.ย. 2562
23 ก.ย. 2562

ดัชนีดาวโจนส์ตลาดหุ้นนิวยอร์กปิดลบเมื่อวันศุกร์ (20 ก.ย.) เนื่องจากนักลงทุนวิตกว่า การเจรจาการค้าระหว่างสหรัฐและจีนในสัปดาห์นี้ส่อเค้าล้มเหลว หลังจากที่เจ้าหน้าที่จีนเดินทางกลับประเทศก่อนกำหนด
ดัชนีเฉลี่ยอุตสาหกรรมดาวโจนส์ปิดที่ 26,935.07 จุด ลดลง 159.72 จุด หรือ -0.59%, ดัชนี S&amp;P500 ปิดที่ 2,992.07 จุด ลดลง 14.72 จุด หรือ -0.49% และ ดัชนี Nasdaq ปิดที่ 8,117.67 จุด ลดลง 65.21 จุด หรือ -0.80%
 
ตลาดหุ้นยุโรปปิดบวกเมื่อวันศุกร์ (20 ก.ย.) เนื่องจากนักลงทุนพากันเข้าซื้อหุ้นกลุ่มน้ำมันและก๊าซ รวมถึงหุ้นกลุ่มธนาคาร ขณะที่หุ้นโนโว นอร์ดิสค์ ของเดนมาร์กพุ่งขึ้น หลังสหรัฐอนุมัติยารับประทานของบริษัทเพื่อใช้ในการรักษาโรคเบาหวาน
ดัชนี Stoxx Europe 600 บวก 0.29% ปิดที่ 392.95 จุด
ดัชนี CAC-40 ตลาดหุ้นฝรั่งเศสปิดที่ 5,690.78 จุด เพิ่มขึ้น 31.71 จุด หรือ +0.56% และ ดัชนี DAX ตลาดหุ้นเยอรมันปิดที่ 12,468.01 จุด เพิ่มขึ้น 10.31 จุด หรือ +0.08% ขณะที่ ดัชนี FTSE 100 ตลาดหุ้นลอนดอนปิดที่ 7,344.92 จุด ลดลง 11.50 จุด หรือ -0.16%
 
ตลาดหุ้นลอนดอนปิดปรับตัวลงเมื่อวันศุกร์ (20 ก.ย.) โดยหุ้นกลุ่มส่งออกถูกกดดันจากการที่เงินปอนด์พุ่งขึ้นสู่ระดับสูงสุดในรอบหลายเดือน หลังนายฌอง-คล็อด ยุงเกอร์ ประธานคณะกรรมาธิการยุโรป (EC) แสดงความเชื่อมั่นว่า บรรดาผู้นำสหภาพยุโรป (EU) จะสามารถทำข้อตกลงกับอังกฤษได้ก่อนที่อังกฤษจะถึงกำหนดแยกตัวออกจาก EU (Brexit) ในวันที่ 31 ต.ค.นี้
ดัชนี FTSE 100 ตลาดหุ้นลอนดอนปิดที่ 7,344.92 จุด ลดลง 11.50 จุด หรือ -0.16%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อวันศุกร์ (20 ก.ย.) โดยถูกกดดันจากความวิตกเกี่ยวกับสงครามการค้าระหว่างสหรัฐและจีน ขณะที่รายงานจำนวนแท่นขุดเจาะน้ำมันในสหรัฐที่ลดลงนั้น ไม่สามารถช่วยหนุนตลาด
สัญญาน้ำมันดิบ WTI ส่งมอบเดือนต.ค. ลดลง 4 เซนต์ หรือ 0.07% ปิดที่ 58.09 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย. ลดลง 12 เซนต์ หรือ 0.2% ปิดที่ 64.28 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อวันศุกร์ (20 ก.ย.) เนื่องจากนักลงทุนได้เข้าซื้อทองในฐานะสินทรัพย์ปลอดภัย ขณะที่ตลาดหุ้นสหรัฐปรับตัวลง และนักลงทุนวิตกว่า การเจรจาการค้าระหว่างสหรัฐและจีนในสัปดาห์นี้ส่อเค้าล้มเหลว หลังจากที่เจ้าหน้าที่จีนเดินทางกลับประเทศก่อนกำหนด
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 8.9 ดอลลาร์ หรือ 0.59% ปิดที่ 1,515.1 ดอลลาร์/ออนซ์
สัญญาโลหะเงินส่งมอบเดือนธ.ค. ลดลง 3.5 เซนต์ หรือ 0.2% ปิดที่ 17.849 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 0.2 ดอลลาร์ หรือ 0.02% ปิดที่ 942.6 ดอลลาร์/ออนซ์
สัญญาพัลลาเดียมส่งมอบเดือนธ.ค. เพิ่มขึ้น 12.40 ดอลลาร์ หรือ 0.8% ปิดที่ 1,625.00 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (20 ก.ย.) เนื่องจากนักลงทุนยังคงมีความเชื่อมั่นเกี่ยวกับแนวโน้มเศรษฐกิจสหรัฐ หลังจากธนาคารกลางสหรัฐ (เฟด) ปรับลดอัตราดอกเบี้ยลงตามคาดในการประชุมเมื่อวันพุธที่ผ่านมา แต่เฟดไม่ได้ส่งสัญญาณที่ชัดเจนเกี่ยวกับการปรับลดอัตราดอกเบี้ยในอนาคต
ดอลลาร์สหรัฐแข็งค่าเมื่อเทียบกับดอลลาร์แคนาดา ที่ระดับ 1.3277 ดอลลาร์แคนาดา จากระดับ 1.3256 ดอลลาร์แคนาดา แต่ดอลลาร์สหรัฐอ่อนค่าเมื่อเทียบกับเงินเยน ที่ระดับ 107.65 เยน จากระดับ 107.98 เยน และ ดอลลาร์อ่อนค่าเมื่อเทียบกับฟรังก์สวิส ที่ระดับ 0.9917 ฟรังก์ จากระดับ 0.9919 ฟรังก์
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1015 ดอลลาร์ จากระดับ 1.1053 ดอลลาร์, เงินปอนด์อ่อนค่าลงสู่ระดับ 1.2477 ดอลลาร์ จากระดับ 1.2536 ดอลลาร์ และ ดอลลาร์ออสเตรเลียอ่อนค่าแตะที่ระดับ 0.6763 ดอลลาร์สหรัฐ จากระดับ 0.6799 ดอลลาร์สหรัฐ